Gandia avança en el projecte de millora del Teatre Serrano per adaptar l'edifici a la normativa
26 març 2024

## Gandia avança en el projecte de millora del Teatre Serrano per adaptar l'edifici a la normativa26 març 2024Última actualització: 26 març 2024

![](../gestion/img/335590f4fd0464d71e72aef8973bc1a36a883a73058995efdd785ac2f077de21.jpg)  
  

L'Ajuntament de Gandia ha anunciat una nova inversió de millora en les instal·lacions del Teatre Serrano. En concret, el govern municipal té previst destinar prop de 150.000 euros de fons propis per a emprendre l'actualització dels sistemes antiincendis i la substitució de l'actual teló per adaptar-se a la normativa vigent en aquest tipus d'instal·lacions.

Aquesta inversió se suma a la ja anunciada el mes de novembre passat quan el govern municipal va iniciar la licitació per a la substitució de tot el sistema de climatització per un import de 650.000 €.

Les actuacions es produeixen després de fer un estudi real de la situació en què es trobava el teatre i s'emmarquen dins d'un projecte integral que servirà no només per a millorar determinats aspectes com la climatització o l'adaptació a la normativa, sinó per millorar-ne la gestió amb l'objectiu de mantenir el Teatre Serrano un dels pols culturals més importants de la ciutat.